בריאן ק. ווהן

בריאן ק. ווהן (באנגלית: Brian K. Vaughan; נולד ב-17 ביולי 1976) הוא יוצר קומיקס וטלוויזיה אמריקאי, המוכר בעיקר בזכות סדרות הקומיקס Y: האיש האחרון, "סאגה", "Ex Machina" ,"Runaways" ו-"Paper Girls"

ווהן היה תסריטאי, עורך סיפור, ומפיק בסדרת הטלוויזיה המצליחה "אבודים" מעונה שלוש עד חמש. הוא היה מועמד לפרס גילדת הכותבים של אמריקה לסדרה הדרמטית הטובה ביותר בטקס בפברואר 2009 בעבור עבודתו בעונה הרביעית.<ref></ref> צוות הכותבים היה מועמד לפרס שוב בטקס בפברואר 2010 על עבודתם בעונה החמישית.<ref name="WGA 10 Official"></ref> הוא שימש Showrunner והמפיק הראשי של סדרת הטלוויזיה בתוך הבועה.<ref name="Time">Wolk, Douglas (August 5, 2013). "Masters of the Universe. The space story Saga is the comic world's big hit". Time. p. 54.</ref>

המגזין Wired מתאר את עבודות הקומיקס של ווהן כ"סיפורים משונים ומוערכים שלא מתחנפים ועדיין דופקים מקצבים". עבודות הקומיקס המקוריות שבבעלותו מאופיינות אף הן ב"קשתות סיפורים מוקפדות, ארוכות שנים, וסופיות", על הערות אלו הגיב ווהן,"זה לספר סיפורים, עם התחלה, אמצע וסוף. משהו כמו ספיידרמן, ספר שלעולם אין לו מערכה שלישית, זה מרגיש מטורף."<ref name="Wired4.24.07">Rogers, Adam (April 24, 2007). [https://www.wired.com/culture/lifestyle/multimedia/2007/04/ss_raves?slide=6&slideView=3 "The 2007 Rave Awards: Print: The Storyteller"]. Wired</ref> בשנת 2007, אריק מלינובסקי, גם הוא מ- Wired, כינה את ווהן "איש חזון בעולם הקומיקס הגדול ביותר בחמש השנים האחרונות", והשווה אותו לפרנק מילר, אלן מור, פול פופ וסטיב ניילס, ושיבח את הצטרפותו לסדרת הטלוויזיה "אבודים" כמה שגאל את העונה השלישית של אותה סדרה.<ref name="Wired4.19.07">Malinowski, Erik (April 19, 2007). [https://www.wired.com/underwire/2007/04/10_reasons_why_/ "10 Reasons Why Brian K. Vaughan’s 'Lost' Was the Best Ever"]. Wired.</ref>

בעבור כתיבתו זכה ווהן ב-14 פרסי אייזנר, 14 פרסי הארווי וכן בפרס הוגו.

== ביוגרפיה ==
בריאן ק. ווהן נולד ב-17 ביולי 1976<ref name="ContempAuthors">"Brian K. Vaughan." Contemporary Authors Online. Detroit: Gale, 2013. Biography In Context. Web. August 11, 2013.</ref><ref name="WritersDictionary">"Brian K. Vaughan." The Writers Directory. Detroit: St. James Press, 2013. Biography In Context. Web. August 11, 2013.</ref> בקליבלנד, אוהיו, לג'פרי ולקתרין ווהן. הוא גדל ברוקי ריבר ובווסטלייק.<ref name="Cleveland.com">Dawidziak, Mark (January 19, 2009). [http://www.cleveland.com/tv/index.ssf/2009/01/lost_has_found_the_cleveland.html "'Lost' writer Brian K. Vaughan is a Cleveland native"]. The Plain Dealer.</ref> ווהן ואחיו הבכור הם מעריצים של הסופר והקומיקסאי פיטר דייוויד, ולדברי ווהן, קריאת הקומיקס שלהם בגיל ההתבגרות הוגדרה במידה רבה על ידי אהבה משותפת לריצה של דייוויד במשך 12 שנים על הענק הירוק. ווהן גם מציין את ג'וס וידון כסיבה לכך שרצה להיות סופר,<ref name="NewYorkTimes">Heyman, Marshall (February 17, 2008). [https://www.nytimes.com/2008/02/17/fashion/17nite.html?_r=1& "The Last Man Exits"]. The New York Times.</ref> החלטה שקיבל בזמן שלמד בבית הספר התיכון סנט איגנטיוס, ממנו סיים את לימודיו בשנת 1994.

ווהן למד בבית הספר לאמנויות טיש באוניברסיטת ניו יורק במגמת קולנוע. בעודו סטודנט שם, ווהן השתתף בפרויקט "סטאן-האטן" של מארוול קומיקס, שיעור לסופרי קומיקס חדשים.<ref></ref>

ווהן ואשתו גרים בלוס אנג'לס<ref name="WizardWorld">בריאן מייקל בנדיס (July 25, 2006). [https://web.archive.org/web/20060805102734/http://www.wizarduniverse.com/magazine/wizard/001089880.cfm "BRIAN BENDIS PRESENTS...Marvel scribe Brian Bendis interviews creators in and around the comics industry."] Wizard World.</ref> ויש להם שני ילדים.<ref name="HollywoodReporterSaga">Kit, Borys (March 14, 2012). [https://www.hollywoodreporter.com/heat-vision/lost-brian-k-vaughan-saga-comic-damon-lindelof-300188 "'Lost' Writer Brian K. Vaughan Debuts New Comic With Damon Lindelof and Friends"]. The Hollywood Reporter.</ref> יש להם גם כלב תחש בשם "המבורגר" המוזכר תדירות כעוזרו של ווהן בבחירת מכתבים עבור טור המכתבים ב-"Saga", ואף מופיע באיור של ווהן וסטייפלס שנכלל בכתבה של מגזין טיים מ-2013 על "Saga".

== קריירה ==
העבודה המקצועית הראשונה של ווהן היה גיליון מס' 2 של "Tales From the Age of Apocalypse" (דצמבר 1996) עבור מארוול קומיקס. בהמשך ימצא עצמו כותב עבור כמה מהדמויות המוכרות ביותר במארוול, כולל האקס-מן, ספיידרמן וקפטן אמריקה. בעבור מארוול יצר ווהן את הסדרה "Runaways" ב-2003. הוא גם כתב את באטמן וגרין לנטרן עבור DC קומיקס, ואת "עונה שמונה" של באפי ציידת הערפדים והאסקפיסט עבור דארק הורס קומיקס.
ווהן חותם על כרזה לסדרת Saga
בין השנים 2002 ל-2008 החל ווהן, שהעדיף לכתוב את דמויותיו שלו, את הסדרה החודשית Y: האיש האחרון שבבעלותו. Y היא סדרת מדע בדיוני פוסט-אפוקליפטית העוסקת בגבר היחיד ששרד את מותם הסימולטני לכאורה של כל היונקים הזכרים על כדור הארץ. הסדרה פורסמה לאורך שישים גליונות על ידי ורטיגו ונאספה בסדרה של עשרה כרכים בכריכה רכה (ובהמשך סדרה של חמישה כרכים "דלוקס" בכריכה קשה). הסדרה זכתה בפרסי אייזנר ב-2005 וב-2008, ובמועמדות רבות נוספות.<ref name="Eisners05">[http://www.hahnlibrary.net/comics/awards/eisner05.php "2005 Will Eisner Comic Industry Awards"]. Hahn Library Comic Book Awards Almanac. Retrieved March 17, 2012.</ref> זכויות הסרט לסדרה נרכשו על ידי ניו ליין סינמה.<ref></ref> ווהן כתב תסריט משלו לפרויקט, אך לבסוף הוחלט להעביר את הפרויקט לטלוויזיה. הסדרה צפויה לצאת ב-2021 תחת מותג FX בשירות הסטרימינג הולו.<ref></ref>

בשנת 2006 פרסם ווהן את הרומן הגרפי "Pride of Baghdad", שבמרכזו קבוצת אריות שנמלטת מגן חיות עיראקי לאחר תחילת מלחמת עיראק. הספר זכה לשבחים על ידי IGN,<ref>Goldstein, Hilary (September 14, 2006). [https://www.ign.com/articles/2006/09/14/pride-of-baghdad-review "Pride of Baghdad Review "]. IGN.</ref> שכינתה אותו הרומן הגרפי המקורי הטוב ביותר לשנת 2006, ואף "קלאסיקה מודרנית", ושיבחה אותו על שילובו של סיפור הישרדות ומשפחה עם אנלוגיה חזקה של מלחמה. בספר ווהן מייצג נקודות מבט שונות באמצעות דמויות האריה השונות.

בין השנים 2004 ל-2010 כתב ווהן סדרה נוספת בבעלות יוצרים, "Ex Machina", מותחן פוליטי המתאר את חייו של מיטשל הנדרד, גיבור על-לשעבר המכונה "המכונה הגדולה", אשר בעקבות גבורתו במהלך פיגועי 11 בספטמבר 2001, נבחר להיות ראש עיריית ניו יורק. הסיפור מתרחש בתקופת כהונתו של הנדרד, ושזור בפלאשבקים לעברו כ"מכונה הגדולה". באמצעות הפלאשבקים הסדרה בוחנת הן את הסיטואציות הפוליטיות בהן נקלע הנדרד והן את המסתורין סביב כוחות העל שלו. ֿניו ליין סינמה רכשו את זכויות הסרט לסדרה ביולי 2005, והזמינו את ווהן לכתוב את אחד משני התסריטים שהוזמנו,<ref>[http://movies.ign.com/articles/633/633714p1.html "New Line Adapting Ex Machina"]. IGN. July 14, 2005</ref> שעליו דווח כי עבד בשנת 2007. לאחר סיום "Ex Machina" בשנת 2010, ווהן חזר על הצהרתו הקודמת לפיה הוא יתרכז בעבודות שבבעלות היוצרים, ואמר: "הבנתי כשהגשתי את התסריט האחרון הזה של אקס-מכינה שזו תהיה הפעם הראשונה שאני לא תחת איזשהו דדליין אצל מארוול או DC מאז 1996. זה נתח עצום מחיי שביליתי עם הדמויות האלה. אני אוהב אותם ועדיין קרוא את ספרי גיבורי העל של מארוול ו-DC. אני פשוט חושב שאני יותר טוב כשאני עובד על היצירות שלי. כשיש כל כך הרבה יוצרים מוכשרים שם שיותר טובים בדברים האלה ממני, אני צריך להשאיר להם את הדמויות האלה. עלי לעשות את מה שאני בר מזל מספיק כדי להיות במעמד לעשות, כלומר ליצור עוד דברים חדשים."<ref>Schedeen, Jesse (August 12, 2010). [http://comics.ign.com/articles/111/1112051p1.html "What's Next for Brian K. Vaughan?"]. IGN.</ref>

ווהן היה תסריטאי, עורך הסיפור ומפיק בפועל בעונות 3 עד 5 בסדרת הטלוויזיה ABC "אבודים", עבודה לה זכה על בסיס עבודתו ב-Y: האיש האחרון, שהמפיק ושותף-יוצר של הסדרה דיימון לינדלוף היה מעריץ נלהב שלה. לינדלוף הראה את הספר ל-Showrunner והמפיק הבכיר של הסדרה קרלטון קיוז. לינדלוף מספר, "ואמרתי לו, 'אנחנו צריכים בחור כזה בתוכנית, אבל אני לא חושב שהוא יעשה את זה אי פעם. אני לא חושב שהוא אפילו עובד בלוס אנג'לס' והדבר הבא שקרה, הוא כבר היה בתוכנית." הוא החל את תפקידו בסדרה כעורך סיפור עם הפרק "האיש מטלהאסי", שהוקרן לראשונה במרץ 2007. ווהן המשיך כעורך סיפור בכמה פרקים עד שהחל לכתוב פרקים בעצמו, החל בפרק "Catch-22", אותו כתב ווהן יחד עם ג'ף פינקר, והוקרן בבכורה באפריל באותה שנה. פרק זה זכה לשבחים על ידי כתב Wired אריק מלינובסקי, אשר הצהיר כי התימות שווהן הביא ל"אבודים" מעבודת הקומיקס שלו, היו הדבר שגאל את העונה השלישית של הסדרה.

ווהן כתב בסך הכל 7 פרקים. הוא שימש כמפיק בפרק הבכורה של העונה הרביעית "התחלת הסוף", ובסופו של דבר שימש כמפיק בסך הכל ל-29 פרקים. הוא היה גם מפיק משותף ב-"Lost: Missing Pieces", סדרת סרטים קצרים באינטרנט שהופקה במהלך ההפסקה בין העונה השלישית והרביעית של התוכנית.

בנובמבר 2011 בחר סטיבן ספילברג בווהן לעבד את הרומן "בתוך בועה" של סטיבן קינג לסדרת טלוויזיה עבור שואוטיים, שהיא יצירת הטלוויזיה הראשונה של ווהן מאז אבודים.<ref>O'Neal, Sean (November 8, 2011). [https://www.avclub.com/articles/brian-k-vaughan-to-adapt-stephen-kings-under-the-d,64807/ "Brian K. Vaughan to adapt Stephen King's Under The Dome for Showtime "]. The A.V. Club.</ref> ווהן שימש ה-Showrunner הראשי והמפיק הבכיר של הסדרה. הוא פרש מהתוכנית לפני הבכורה של העונה השנייה ב-2014.<ref name="Vaughan exits Under The Dome">Goldberg, Lesley (June 10, 2014). [https://www.hollywoodreporter.com/live-feed/under-dome-brian-k-vaughan-exits-710573 "Under the Dome EP Brian K. Vaughan Exits"]. The Hollywood Reporter. Retrieved September 23, 2014.</ref>

ב-14 במרץ 2012 פרסם אימג' קומיקס את החוברת הראשונה של סדרת אופרת החלל / פנטזיה האפית של ווהן ופיונה סטייפלס, "Saga", שהוא הגה כקונספט שיכול לעבוד רק בקומיקס, ולא יתאים לכל מדיה אחרת. אף על פי שווהן היה ילד כאשר הגה לראשונה את הרעיונות לספר - שחייב את השראתו למלחמת הכוכבים - רק לאחר שאשתו נכנסה להריון מילדו השני, החל לכתוב את הסדרה, כאשר הורות משמש מצע וכנושא בסיסי לעלילה. הסדרה מתארת שני חייזרים מגזעים לוחמים המנסים לשרוד עם בתם שזה עתה נולדה. הספר הוא הפרסום הראשון של ווהן לאימג<ref>[http://www.comicbookresources.com/?page=article&id=33472 "CCI EXCLUSIVE: BKV Builds 'Saga' at Image"]. Comic Book Resources. July 23, 2011.</ref> והוא מייצג את הפעם הראשונה בה הוא משתמש בקריינות מגוף ראשון בכתיבת הקומיקס שלו. המהדורה הראשונה אזלה מההדפסה הראשונה שלה עוד לפני תאריך יציאתה ליום 14 במרץ, עם הדפסה שנייה שהוזמנה ל -11 באפריל, באותו יום בו יצא גיליון 2. הסדרה זכתה לביקורות חיוביות<ref>Hayes, P.S. (March 13, 2012). [http://www.geeksofdoom.com/2012/03/13/comic-review-saga-1/ "Comic Review: Saga #1"]. Geeks of Doom.</ref> מאת MTV, Ain't it Cool News, <ref>[https://www.aintitcool.com/node/54275#7 "AICN COMICS REVIEWS: Brian K. Vaughan’s SAGA! FAIREST! UNCANNY X-MEN! AKA! & MORE!!!"]. Ain't it Cool News. March 14, 2012.</ref> Comic Book Resources, <ref>McElhatton, Greg (March 13, 2012). [http://www.comicbookresources.com/?page=user_review&id=4535 "Review: Saga #1"]. Comic Book Resources.</ref> IGN, <ref>Esposito, Joey (August 15, 2012). [https://www.ign.com/articles/2012/08/15/saga-6-review "Saga #6 Review"]. IGN.</ref> Publishers Weekly<ref>[http://www.publishersweekly.com/978-1-60706-601-9 "Saga, Vol. 1"]. Publishers Weekly. October 8, 2012.</ref> ומגזין טיים. "Saga והופיע גם ברשימת רבי-המכר של הניו יורק טיימס,<ref>Kepler, Adam W. (October 26, 2012). [http://artsbeat.blogs.nytimes.com/2012/10/26/graphic-books-best-sellers-fiona-staples-talks-about-saga/ "Graphic Books Best Sellers: Fiona Staples Talks About 'Saga'"]. The New York Times.</ref> זכה בשלושה פרסי אייזנר לשנת 2013,<ref name="2013Eisners"></ref> זכה בפרס הוגו<ref name="2013 Hugos"></ref> והיה מועמד לשבעה פרסי הארווי.<ref name="CBR"></ref>
ווהן מדבר בפאנל ב- WonderCon 2013
במרץ 2013 פרסם ווהן את המהדורה הראשונה של "The Private Eye" עם האמן מרקוס מרטין ב-Panel Syndicate, אתר המאפשר לגולשים שלם-מה-אתם רוצים עבור היצירה שלהם.<ref></ref> Panel Syndicate מציע קומיקסים ללא DRM הזמינים לרכישה / הורדה בכל מחיר שקוראים מוכנים לשלם. באמצעות פנל סינדיקט, ווהן ומרטין פרסמו 10 גליונות של "The Private Eye" ובהמשך שחררו את המהדורה הראשונה של "Barrier" בסוף 2015.<ref></ref> בפנל סינדיקט גם שחרר גיליון מיוחד של "המתים המהלכים" של רוברט קירקמן.

בתערוכת Image Expo בינואר 2015 הוכרז כי ווהן ישחרר שני ספרים חדשים באמצעות אימג' קומיקס בשנת 2015: "Paper Girls" עם האמן קליף צ'יאנג ומתיו וילסון, ו-"We Stand On Guard" עם האמן סטיב סקרוס.<ref></ref>

ב-2016 הסדרת קומיקס שיצר עבור מארוול "Runaways" עובדה לסדרת טלוויזיה ("הבורחים") עבור שירות הסטרימינג הולו. ווהן סייע לצוות הכותבים בעיבוד הסדרה בשני הפרקים הראשונים של העונה הראשונה.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זוכי פרס הוגו
קטגוריה:קומיקסאים אמריקאים
קטגוריה:אמריקאים שנולדו ב-1976